Pug met verlamde agterbeen | Health24
Posted by: Zen | 2007/11/28
Pug met verlamde agterbeen
My 4-jarige Pug het so 2 weke gelede skielik 'n verlamde agterpoot ontwikkel. Daar was geen sigbare wonde of letsels nie en hy het geen pyn ervaar wanneer ons sy been aangeraak het of beweeg het nie. Die beentjie het net verlam voorgekom, soveel so dat die toontjies onder die voet ingevou het en hy basies op sy tone "geloop" het. Meeste van die tyd het hy op sy boude rondeskuif om oor die weg te kom. Dit het oor 'n naweek gebeur en die Maandag het ons hom na die DBV geneem vir ondersoek. Aanvanklik het hulle 'n pelvis breuk vermoed en later gesê hulle dink dit is 'n werwel wat geskuif het en 'n senuwee knyp vas.
Frankie is 'n baie aktiewe hond wat baie spring en hardloop. By die DBV is hy vir 'n week en 'n half in 'n baie klein hokkie gehou sodat hy nie die been kon beweeg nie - hulle het geglo dit sou dalk beterskap bring. Hy is nou weer by die huis en beweeg rond. Daar is duidelike beterskap - hy loop nie meer op die toontjies nie, maar met tye is dit asof die beentjie onder hom "swik". Die DBV het gesê as die been nie verbeter nie, moet ons dit amputeer of hom uitsit. Behalwe vir die been, is hy 'n baie gesonde hond wat nie oorgewig is nie.
Wat is Doc se opinie hieroor? Hoe lank moet ons die been kans gee om te herstel?
Die feit dat daar 'n verbetering is is positief. Is daar 'n moontlikheid dat die hondjie sy knie ligamente geskeur het. Was u na u plaaslike veearts of die toestand te laat ondersoek. Ek sou nie gou die been wou amputeer nie.